Kiruna gamle rådhus

Kiruna gamle rådhus, kjent som Kiruna stadshus eller Igloo, var ein bygning sentralt i Kiruna som var
sete for administrasjonen i Kiruna kommun i Norrbottens län i Sverige fram til 2018. Det vart rive i 2019, i samband med flyttinga av sentrum i Kiruna.

Rådhuset vart teikna av arkitekten Artur von Schmalensee og vart bygt i åra 1959–1962. Bygningen var 49 x 49 meter lang og brei, og 45 meter høg.
Klokketårnet på taket på 26 meter vart eit kjent landemerke for Kiruna. Det vart teikna av Bror Marklund og innvigt i 1963.

Rådhuset vart kalla «Igloo» av Artur von Schmalensee på grunn av den låge inngangen til ein stor open hall med høge lysinnsleppingar. I 1964 fekk bygningen og arkitekten Kasper Salin-prisen for «Sveriges vackraste offentliga byggnad». Rådhuset husa også ein kunsthall. 

Flytting til nytt rådhus

Frå 2009 vart det lagt planar om å rive rådhuset, då aktiviteten til gruveselskapet LKAB hadde underminert grunntilhøva til sentrale Kiruna.
I oktober 2012 vart det lyst ut ei arkitekttevling om å teikna eit nytt rådhus. I september 2013 var vinnaren utropt som Henning Larsen Architects A/S med forslaget «Kristallen».Kiruna kommun, pressmeddelande 13. september 2013 , henta 2014-06-14Dagens Nyheter Kultur 16. september, s. 4 

I august 2017 vart klokketårnet på det gamle rådhuset teke ned og flytta til den nye bygningen.http://www.kiruna.se/PageFiles/8378/1%20-%20Kristallen%20-%20popul%C3%A4rversion.pdf 
Bygningen vart riven våren 2019.SVT 30 april 2019Arkitekten.se 9. mai 2019 

Galleri

Kjelder

Emporis heimeside

Denne artikkelen bygger på «Kiruna stadshus» frå ,  den 15. august 2017.  

Bakgrunnsstoff

Kategori:Rådhus i Sverige
Kategori:Kiruna kommun